**Izveštaj generanog sekretara BSS-a o radu BSS-a za 2016 godinu**

Tokom 2016 godine zahvaljujući odličnim rezultatima juniorki dobili smo od MOS-a dodatnih 1.000.000,00 dinara koja su prevashodno bili namenjena odlasku selekcija Srbije na Evropsko Prvenstvo u Budimpeštu i to po prioritetu : Ženska reprezentacija ,Open tim i Seniorska reprezentacija . Juniorska i Univerzitetska reprezentacija su učestvovale na Univerzijadi u Zagrebu i svetskom prvenstvu u Lođu. Sva takmičenja je BSS finansirao.u manjoj ili večoj meri.

Navažniji događaj sa stanovišta briž organizacije je to da je usvojen novi zakon o sportu koji traži od sportskih organizacija da se izmene statute saveza i svih članova kako bi bio u skladu s novim zakonom .Većina klubova je ispunila obaveze i unela izmene koje se traže . Sledeći klubovi nisu odradili promene statuta : bk Kruševac , bk Đorđe Dunjić i bk Center.

Donesen je i **Pravilnik o bližim uslovima za obavlljanje sportskih aktivnosti i sportskih delatnosti** po kome nijedan klub,po mom saznanju, nije ispunio uslove koji se propisuju .Ovo će uskoro postati veliki problem i nadam se da će klubovi početi da rade po tom pitanju.

**Propisani uslovi za rad klubova :**

1. Učlanjene ili ugovorom angažovane sportiste
2. Angažovane sportske stručnjake
3. Obezbeđen odgovarajuči prostor
4. Odgovarajuću unutrašnju organizacijui fin. Sredstva, ako učestvuju u sportskim takmičenjima
5. Osiguranu bezbednost sportista I drugih učesnika pri obavljanju sportskih aktivnosti I delatnosti

Sportski inspektori su zaduženi da provere da li klubovi i savezi ispunjavaju uslove za rad I da im povodom toga daju dozvolu za rad.

**Pravilnikom o bližim uslovima za obavlljanje sportskih aktivnosti i sportskih delatnosti** sam poslao e-mail na adrese klubova .Nisam dobio ni jedan odgovor.

**ŠKOLE BRIDŽA**

Stupanjem na snagu Zakona o Sportu obaveza je da predavači koji obavljaju kurseve u školama i na fakultetima moraju imati zvanje (najmanje operativnog trenera ) a za decu do 15 godina mora se imati zvanje trenera i visoka škola .Iz tog razloga, a na osnovu preporuka regiona sledeći igrači su završili školu za dobijanje licenci za trenera: Parežanin Darko, Vlaškalić Miloš, Katić Božidar , Talijan Biljana,Ignjatović Momčilo , Petrović Branislav i Milovanović Mihajlo Tako da BSS ima 7 licenciranih trenera bridža koji mogu zvanično da rade u školama i na fakultetima. U proteklom periodu bile su aktivne škole bridža u: Novom Sadu, Kraljevu, Kragujevcu i Nišu . BSS je iz sopstvenih prihoda plaćao troškove predavačima. Trenutno stanje juniora članova BSSje 41. U Beogradu trenutno rade 3 škole bridža od kojih je jedna u Zemunskoj gimnaziji. Napominjem da je neophodno doneti pravilnik koji bi precizirao ko i koliko kurseva može da obavlje tokom jedne godine koje finansira BSS. Mislim da bi , početkom godine trebalo da se organizuje neka vrsta konkursa gde bi zainteresovani aplicirali kod saveza za održavanje nastave bridža u školama I fakultetima. U skladu s finansijskim mogućnostima savez bi odobravao određeni broj kurseva godišnje vodeći račina o relativno pravilnoj zastupljenosti regiona.

**RAD UO BSS**

-Nastavljeno je sa praksom da se samo članovima UO koji su van Beograda nadoknađuju putni troškovi. Ostali članovi UO nemaju nikakvu nadoknadu za svoj rad. Tokom godine zamenjeni su članovi UO Vuk Trnavac i Boris Altman novim članovima Vladanom Tubićem i Đorđem Radojčićem. Nije ispravljena obaveza da zbog zakona o sukobu interesa region CS predloži novog kandidata za člana UO .

Sednice su uglavnom vođene elektronskim putem. UO je imenovao novog predsednika TK Nenada Miškovića i članove Slobodana Filipovića i Gorana Živkovića . Predsednik komisije za rad s mladima je Ivica Bošnjak.

**SARADNJA SA MINISTARSTVOM OMLADINE I SPORTA REPUBLIKE SRBIJE**

* -Izveštaji o trošenju sredstava predati na vreme.
* -Svaki Izveštaj je prethodno kontrolisala Revizija i odobrila.
* -Predsednik ili GS su prisustvovali svim sastancima u MOS-u na koje smo pozvani.
* -Sportski Savez Srbije nam je pomogao tako što je obezbedio besplatan prevoz u Budimpeštu za deo ženske i seniorske reprezentacije

**KANCELARIJA BSS**

Kancelarija BSS se nalazi u prostorijama SSS čime nam je omogućeno da budemo “na izvoru” informacija.Takođe, ovo je značajna pomoć u predaji raznih izveštaja koji su u poslednje vreme značajno povećani.

**OPREMA BSS**

Zbog prisustva na Sajmu sporta nabavljen je roll-up koji sada koristimo na svim takmičenjima.

Kupljeni su reflektori za dodatno osvetljenje u prostorima gde se održavaju takmičenja.

Trenutno nije u funkciji mašina za delenje karate te je treba popraviti u ovlaščenom servisu. Koliko znam na svakom značajnijem takmičenju dežuraju Jannersten serviseri koji popravljaju mašine tako što se naplaćuju samo rezervni delovi po veoma skromnim cenama.

Neophodno je dokupiti nešto opreme naročito karte za igranje jer nekoliko godina nismo imali takvu nabavku i vreme je da se zamene .

**TAKMIČENJA U ORGANIZACIJI BSS**

-Takmičenja koja direktno organizuje BSS su : Liga klubova Srbije, Kup Srbije “Rade Antić”, Otvoreno parsko prvenstvo Srbije “Aca Bauer”, Mix Srbije, Mix tim Srbije, Trajal Srbije, Univerzitetsko prvenstvo Srbije, Damsko prvenstvo Srbije

-Takmičenja su organizovana sa kompletnom opremom: bridge matovi, skrinovi u najboljim mogućim uslovima: Sava Centar, sale u raznim hotelima..

-Obezbeđene su strane sudije za Kup Srbije

**TAKMIČENJA U INOSTRANSTVU**

-Sve tri selekcije su učestvovale na EP u Budimpešti

-Juniori su učestvovali na Univerzijadi u Zagrebu i Svetskom prvenstvu u Lođu (3.mesto )

-Nastavili smo sa opredeljenjem da se nastupi selekcija u inostranstvu finansiraju iz vanrednih sredstava dok redovna budžetska sredstva nisu za to korišćena. Savez ima obavezu da 15% od budžetskih sredstava plus deo sredstava od kotizacije upotrebi za vrazvoj bridža u mladim selekcijama i odlazak na takmičenja .

**KLUBOVI I REGIONI**

-Omogućeno je klubovima da se besplatno takmiče u Ligi Srbije

-Svi klubovi koji organizuju nagradne turnire koriste opremu BSS bez nadoknade

-Smatram da je održana ravnopravnost sva tri regiona u okviru BSS

**FINANSIJE BSS-a**

Revizorski izveštaj za 2016 godin.u je objavljen na službenom sajtu i on potvrđuje da su se sredsva namenski trošila u skladu s planom koji je odobrilo Ministarsvo omladine i sporta .

**Prihodi u 2016 godini**

1. MOS – 2.000.000,00 din..
2. Donacija Trajal 600.000,00 din.
3. Članarine 134,730,00 din.
4. Uplata kotizacije za Kup (BNS) 7200,00
5. Uplata BSV za kotizaciju univerzitetskom timu. 53.000,00 din..

Ukupno 2.747.230,00 din.

Najvažniji troškovi u 2016 godini (detalji u knigovodstvu)

1. Članarina EBL-u 500 €
2. Članarina WBF –u 274€
3. Kotizacija ženski tim 2.000 €
4. Kotizacija open tim 2.500€
5. Kotizacija seniorski tim 2.000€
6. Kotizacija za Univerzijadu (finansirao BSV) 400€
7. Kotizacija 1.Evropsko (Pepić – Zoranović) 300€
8. Smeštaj za žensku reprezenaciju 599€
9. Usluge kancelarije i adm. službenika (Slađana) 240.000,00 din.
10. Antidoping agencija 90.000,00 din.
11. Pehari i odličja 103.135,00 din.
12. Knjigovodsvene usluge 36.000,00 din.
13. Zakup Sava Centar 180.000,00 din.
14. zakup prostora Zeps 30.000,00 din.
15. zakup prostora OPP 24.000,00 din.
16. Adm. takse 9.128,00 din.
17. Troškovi prevoza 18.200,00 din.
18. Halkom kv.sertifikat 7.000,00 din.
19. Halkom aktivacija 3.000,00 din.
20. Troškovi platnog prometa sa inostranstvom 16.450,00 din.
21. Bankarske provizije 21.939,86 din.
22. Troškovi interneta 7380,00 din.
23. Troškovi kursa (M Milovanovic) za op trenera 22.828,00 din.
24. Ugostiteljske usluge (Bagdala Open) Realtor doo 110.000,00 din.
25. Novčane nagrade (Bagdala Open) 250.000,00 din.
26. Štamparske usluge (Bagdala open) 30.000,00 .din.
27. Troškovi smeštaja (Bagdala open) 53.380,00 din.
28. Troškovi smeštaja (Bagdala open)konaci Dabi 9.420,00 din.
29. Troškovi smeštaja (Bagdala open) 88.560,00 din.
30. Zakup magacina 36.000,00 din.

Završno stanje slobodnog računa za 2016 godinu 3.237,00 din.

Završno stanje slobodnog računa za 2016 godinu 49.458.10 din.

generalni sekretar BSS-a

Momčilo Ignjatović